ai4bharat/Pralekha huggingface dataset:
पंतप्रधान कार्यालय
एसटी संगमम अभ्यागतांचे मनापासून स्वागत केल्याबद्दल पंतप्रधानांनी बादलपरा येथील लोकांची केली प्रशंसा
सौराष्ट्र तमिळ संगमम अभ्यागतांचे कुटुंबियांप्रमाणे स्वागत केल्याबद्दल पंतप्रधान नरेंद्र मोदी यांनी सोमनाथ येथील बादलपरा गावातील लोकांची प्रशंसा केली आहे.
एसटी संगममच्या ट्विटला प्रतिसाद देताना पंतप्रधानांनी ट्विट केले:
"आपण केलेल्या स्वागताने अतिशय आनंद झाला. बादलपारा येथील लोकांचे हार्दिक अभिनंदन."
पंतप्रधान कार्यालय
पंतप्रधानांनी जनतेला ईद-उल-फित्रच्या शुभेच्छा दिल्या
नवी दिल्ली, 2 मे 2022
पंतप्रधान नरेंद्र मोदी यांनी ईद-उल-फित्रच्या शुभ प्रसंगी जनतेला शुभेच्छा दिल्या आहेत.
पंतप्रधानांनी ट्विट केले:
"ईद-उल-फित्रच्या हार्दिक शुभेच्छा. या शुभ प्रसंगी आपल्या समाजात एकता आणि बंधुभावाची भावना वाढीस लागो. सर्वांना उत्तम आरोग्य आणि समृद्धी लाभो."S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी व्रोक्लॉ येथील, जागतिक तिरंदाजी युवा अजिंक्यपद स्पर्धेत पदक जिंकल्याबद्दल भारतीय तुकडीचे अभिनंदन केले
पंतप्रधान श्री नरेंद्र मोदी यांनी व्रोक्लॉ येथील जागतिक तिरंदाजी युवा अजिंक्यपद स्पर्धेत 8 सुवर्णपदकांसह 15 पदके जिंकल्याबद्दल भारतीय खेळाडूंच्या तुकडीचे अभिनंदन केले आहे.
आपल्या ट्विटमध्ये पंतप्रधान म्हणाले;
"व्रोक्लॉ येथे झालेल्या जागतिक तिरंदाजी युवा अजिंक्यपद स्पर्धेतील भारतीय तुकडीने 8 सुवर्णांसह 15 पदके जिंकून आम्हाला अभिमान वाटेल अशी कामगिरी बजावली आहे . आपल्या संघाचे अभिनंदन आणि त्यांच्या भावी प्रयत्नांसाठी त्यांना शुभेच्छा. हे त्यांचे यश अनेक तरुणांना तिरंदाजीचा ध्यास घेण्याची आणि त्यात उत्कृष्ट कामगिरी करण्याची प्रेरणा देईल"
संरक्षण मंत्रालय
मदत सामग्रीसह ‘आयएनएस मगर’ मोझाम्बिकला रवाना
नवी दिल्ली, 28 मार्च 2019
चक्रीवादळाचा फटका बसलेल्या मोझाम्बिकला मदत सामग्री पोहोचवण्यासाठी ‘आयएनएस मगर’ युद्धनौका आज मुंबईहून पोर्ट बैरा इथे रवाना झाली.
अत्यावश्यक औषधे, साथप्रतिबंधक औषधे, अन्नसामग्री, कपडे, तात्पुरता निवारा व दुरुस्ती आणि पुनर्वसनाची साधने अशी 300 टन मदत सामग्री या युद्धनौकेवर आहे, तसेच चेतक हेलिकॉप्टरही त्यावर आहे.
मोझाम्बिकच्या मदतीसाठी भारताने पाठवलेली नौदलाची ही चौथी नौका आहे.
M.Chopade/ S.Kakade/D.Rane
(Visitor Counter : 152
मंत्रिमंडळ
भारत आणि रशियन महासंघादरम्यान पोलाद निर्मितीसाठी उपयुक्त कोकिंग कोळशासंदर्भातील सामंजस्य कराराला केंद्रीय मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि रशियन महासंघादरम्यान पोलाद निर्मितीसाठी उपयुक्त कोकिंग कोळशासंदर्भातील सामंजस्य कराराला मान्यता देण्यात आली.
फायदे:
या सामंजस्य करारामुळे संपूर्ण पोलाद क्षेत्राला फायदा होणार असून त्यांचा उत्पादन खर्च कमी होईल. यामुळे देशातील पोलादाची किंमत कमी व्हायला मदत होईल आणि समानता आणि समावेशकतेला चालना मिळेल.
भारत आणि रशिया यांच्यातील कोकींग कोळसा क्षेत्रातील सहकार्यासाठी या सामंजस्य करारामुळे एक संस्थात्मक यंत्रणा उपलब्ध होईल. पोलाद क्षेत्रात भारत सरकार आणि रशियन सरकारदरम्यान सहकार्याला बळकटी देण्याचा या सामंजस्य कराराचा उद्देश आहे. कोकिंग कोळशाच्या स्रोतांमध्ये विविधता निर्माण करण्याच्या उद्देशाने होणाऱ्या सहकार्याशी संबंधित कार्याचा यात समावेश आहे.
रस्ते वाहतूक आणि महामार्ग मंत्रालय
रस्ता अपघातग्रस्तांसाठी कॅशलेस उपचार सुविधा उपलब्ध होण्यासाठी एनएचएआयचे नियोजन सुरू
नवी दिल्ली, 31 मार्च 2022
दिल्ली-मुंबई/मुंबई-चेन्नई/चेन्नई-कोलकाता/कोलकाता-आग्रा आणि आग्रा-दिल्ली कॉरिडॉर ऑफ गोल्डन क्वाड्रिलॅटरल  दरम्यान विशिष्ट राष्ट्रीय महामार्ग पट्ट्यात चालक, प्रवासी, पादचारी/सायकलस्वारांसह रस्ते अपघातात जखमी झालेल्याना कॅशलेस उपचार सुविधा मिळवून देण्यासाठी एक योजना राष्ट्रीय महामार्ग प्राधिकरण  आखत आहे.राष्ट्रीय महामार्गावरील रस्ता अपघातात झालेल्यांना, नियंत्रण कक्षात नोंदवल्याप्रमाणे रुग्णवाहिका अपघात स्थळी पोहोचल्यापासून, ते अपघातग्रस्त रूग्णालयात दाखल होण्याच्या वेळेपासून किंवा आवश्यक उपचार प्रदान करण्याच्या पहिल्या 48 तासांच्या आत अपघातग्रस्तांना रुग्णालयात दाखल करून घेणे यापैकी जे आधी घडेल, त्यासाठीच्या 30,000/ रुपयांपर्यंतच्या तात्काळ गरजा यामुळे पूर्ण केल्या जातील.
निविदा प्रक्रियेच्या समाप्तीनंतर आणि निवडलेल्या विमा कंपनीच्या ऑन-बोर्डिंगनंतर, ही योजना प्रत्यक्षात अंमलात आणली जाईल, आणि त्यानंतरच योजनेच्या यशाचे मूल्यांकन करता येईल.
दिल्ली-मुंबई, मुंबई-चेन्नई, चेन्नई-कोलकाता आणि कोलकाता-दिल्ली या सुवर्ण चतुष्पादाच्या चारही मार्गांवर कॅशलेस उपचार सुविधेसाठी ईर्डा कडे ज्या कंपन्या नोंदणीकृत आहेत किंवा मागील 5 वर्षांपासून केंद्रीय कायद्याद्वारे विमा काढण्यासाठी सक्षम अशा विमा कंपन्यांकडून ज्यांचे मागील 3 वर्षांतील दावे निकाली काढण्याचे प्रमाण प्रमाण किमान 85% आहे त्यांच्याकडून निविदा मागवण्यात आल्या आहेत.
या योजनेची प्रायोगिक अंमलबजावणी केल्यानंतर मिळालेल्या माहितीच्या आधारे, ही योजना इतर राष्ट्रीय महामार्गांवर देखील विस्तारली जाऊ शकते.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका लेखी उत्तरात ही माहिती दिली.
S.Kulkarni/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
सामाजिक न्याय आणि सबलीकरण मंत्रालय
थावरचंद गेहलोत उद्या व्हिडीओ कॉन्फरन्सद्वारे तामिळनाडूच्या पुडुकोटाई येथील 1398 दिव्यांग व्यक्तींना मदत व सहाय्यक उपकरणे पुरवण्यासाठी एडीआयपी शिबिराचे उद्घाटन करणार
नवी दिल्ली , 23 नोव्हेंबर 2020
थावरचंद गेहलोत उद्या व्हिडीओ कॉन्फरन्सद्वारे “तामिळनाडूच्या पुडुकोटाई येथील 1398 दिव्यांग व्यक्तींना मदत व सहाय्यक उपकरणे पुरवण्यासाठी एडीआयपी शिबिराचे उद्घाटन करणार आहेत.” भारत सरकारच्या एडीआयपी योजनेंतर्गत पुडुकोटाई जिल्ह्यातील ब्लॉक स्तरावर दिव्यांग व्यक्तींची ओळख पटवून त्यांना मदत व सहाय्यक उपकरणांच्या विनामूल्य वितरणासाठी तामिळनाडूच्या पुडुकोट्टाई येथील जिल्हाधिकारी कार्यालयाच्या आवारात शिबिराचे आयोजन करण्यात आले आहे.
पुडुकोट्टाई जिल्ह्यातील एकूण 1398 लाभार्थ्यांना 117 लाख किंमतीची 2547 सहाय्यक उपकरणे उपलब्ध करुन देण्यात येतील. पुडुकोट्टाई जिल्ह्यातील 09 वेगवेगळ्या ब्लॉकमध्ये गट निहाय वितरण केले जाईल.
उद्घाटन शिबिरात पुडुकोट्टाई मधील 64 लाभार्थ्यांना 24.8 लाख रुपये किंमतीची 131 सहाय्यक उपकरणे उपलब्ध करुन दिली जातील. वितरीत केल्या जाणाऱ्या मदत आणि सहाय्यक उपकरणांमध्ये 04 हँड प्रोपेल्ड ट्रायसायकल, 11 व्हील चेअर, 14 सीपी चेअर, 12 कुबड्या, 04 वॉकिंग स्टिकस, 09 रोलेटर, 09 स्मार्ट केन, 04 स्मार्ट फोन, 04 टॅब्लेट, 03 डेझी प्लेयर , 20 हियरिंग एड, 17 एमएसआयईडी किट आणि 20 कृत्रिम अवयव आणि कॅलिपर यांचा समवेश आहे.
केंद्र सरकारच्या सामाजिक न्याय आणि सक्षमीकरण मंत्रालयाच्या दिव्यांग व्यक्ती सशक्तीकरण विभागांतर्गत कार्यरत आर्टिफिशियल लिंब्स मॅन्युफॅक्चरिंग कॉर्पोरेशन ऑफ इंडिया , कानपूर, यांनी पुडुकोट्टाई जिल्हा प्रशासनाच्या संयुक्त विद्यमाने हे शिबिर आयोजित केले आहे. कोविड 19 साथीच्या आजाराच्या पार्श्वभूमीवर मंत्रालयाने जारी केलेल्या नवीन मंजूर मानक कार्यप्रणाली  नुसार शिबिराचे आयोजन करण्यात येणार आहे.
मदत आणि सहाय्यक उपकरणांच्या वितरणादरम्यान कोविड-19 च्या संसर्गाचा कोणताही धोका होऊ नये तसेच आरोग्य आणि वैयक्तिक सुरक्षितता आणि इतर सर्व आवश्यक सावधगिरीची काळजी घेऊनच या मदत आणि सहाय्यक उपकरणांचे वितरण केले जाईल. 24 नोव्हेंबर 2020 रोजी या कार्यक्रमात थेट सहभागी होण्यासाठी लिंक पुढीलप्रमाणे: https://youtu.be/EjDWQrcEmPg
M.Iyengar/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
पंतप्रधान कार्यालय
बस्तीमधील डिजिटल लायब्ररी उपक्रमाची पंतप्रधानांनी केली प्रशंसा
नवी दिल्ली, 9 जून 2023
उत्तर प्रदेशमधील बस्ती येथील डिजिटल लायब्ररी उपक्रमामुळे स्पर्धा परीक्षा देणाऱ्या उमेदवारांचा मोठा फायदा होईल, असे पंतप्रधान नरेंद्र मोदी म्हणाले.
बस्तीचे खासदार हरीश द्विवेदी यांच्या ट्विटवर मोदी प्रतिक्रिया देत होते.
पंतप्रधानांनी ट्विट केले:
"उत्तम उपक्रम! बस्तीची ही डिजिटल लायब्ररी तरुणांसाठी आणि स्पर्धा परीक्षा देणाऱ्यांसाठी खूप फायदेशीर ठरणार आहे."S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
आरोग्य संशोधनाच्या क्षेत्रातील भारत आणि म्यानमारमधील सामंजस्य कराराला केंद्रीय मंत्रिमंडळाची मान्यता
नवी दिल्ली, 30 जून 2021
पंतप्रधान श्री नरेंद्र मोदी यांच्या अध्यक्षतेखालील केंद्रीय मंत्रिमंडळाला ,भारतीय वैद्यकीय संशोधन परिषद  आणि म्यानमारच्या आरोग्य आणि क्रीडा मंत्रालयाच्या वैद्यकीय संशोधन विभाग , यांच्यातील फेब्रुवारी , 2020 मध्ये नवी दिल्लीत स्वाक्षरी झालेल्या सामंजस्य कराराबद्दल  माहिती देण्यात आली.
परस्पर संशोधनाच्या विषयांमध्ये आरोग्य संशोधन संबंध वाढविणे हे या सामंजस्य कराराचे उद्दीष्ट आहे.मुख्य उद्दीष्टे अशी आहेतः
- संसर्गजन्य रोगांचे उच्चाटन 
- नवीन, विषाणूजण्य संसर्ग नेटवर्क मंचाचा विकास
- संशोधन पद्धती व्यवस्थापन, क्लिनिकल चाचण्या, नीतिशास्त्र इ. मधील प्रशिक्षण / क्षमता वाढवणे.
- नियामक यंत्रणेचे सामंजस्य
कार्यशाळा / बैठका आणि संशोधन प्रकल्पांसाठी निधीची वचनबद्धता त्या वेळी उपलब्ध असलेल्या निधीनुसार वेळोवेळी निश्चित केली जाईल.उभय पक्ष प्रत्येक संघटनेच्या प्रतिनिधींचा समावेश असलेला एक संयुक्त कार्य गट  स्थापन करतील. संयुक्त कार्यगटाची सत्रे एकदा भारतात तर एकदा म्यानमारमध्ये अशा पद्धतीने घेतली जातील. व्हिसा प्रवेश , निवास, दैनिक भत्ता, आरोग्य विमा, संयुक्त कार्यगटाच्या सदस्यांची स्थानिक वाहतूक यासह प्रवासाशी संबंधित खर्च पाठवणाऱ्या पक्षाला उचलावा लागेल तर संयुक्त कार्य गटाच्या बैठकींचा संस्थात्मक खर्च आयोजक पक्ष उचलेल.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
पंतप्रधान कार्यालय
वाराणसी शालेय विद्यार्थ्यांशी संवाद साधतांना, वाराणसीमधील विकास कामांचे पंतप्रधानांनी केले मूल्यांकन
नवी दिल्ली, 17 सप्टेंबर 2018
पंतप्रधान नरेंद्र मोदी यांनी आज जवळपास ९० मिनिटे त्यांच्या वाराणसी मतदार संघातील शालेय विद्यार्थ्यांशी संवाद साधून विचारांची देवाण घेवाण केली. तसेच त्यांनी विद्यार्थ्यांशी संवाद साधतांना, वाराणसीमधील विकास कामांचे मूल्यांकन केले.
नारुर खेड्यातील प्राथमिक शाळेतील विद्यार्थ्यांनी पंतप्रधानांच्या आगमनानंतर त्यांचे उत्साहाने स्वागत केले. पंतप्रधानांनीही विश्वकर्मा जयंतीनिमित्त विद्यार्थ्यांना शुभेच्छा दिल्या आणि विविध कौशल्य आत्मसात करण्या मागील महत्व विशद केले.
पंतप्रधानांनी मुलांना न भिता प्रश्न विचारण्यास सांगितले ते म्हणाले कि, हीच खरी यशाची गुरुकिल्ली आहे. पंतप्रधानांनी " रूम टू रीड " या स्वयं सेवी संस्थांच्या मुलांबरोबरही वेळ घालविला.
त्यानंतर त्यांनी डीएलडब्लू वाराणसी येथिल गरीब आणि वंचित मुलांबरोबर संवाद साधला. हि मुले कशी विद्यापीठाला साहाय्य करतात. पंतप्रधानांनी त्यांना अभ्यासासाठी मेहनत आणि क्रीडा क्षेत्रात रुची निर्माण करण्याचा सल्ला दिला.
संध्याकाळी पंतप्रधानांनी वाराणसीच्या रस्त्यांवरून फेरफटका मारतांना वाराणसीच्या विकास कामाचा आढावा घेऊन मूल्यमापन केले. त्यांनी काशी विश्वनाथ मंदिरात प्रार्थनेसाठी काही मिनिटे घालवली तसेच त्यांनी माण्डूडीह रेल्वे स्थानकाला अचानक भेट दिली.
B.Gokhale
(Visitor Counter : 32
युवा व्यवहार आणि क्रीडा मंत्रालय
टार्गेट ऑलिम्पिक पोडियम योजना आणि खेलो इंडिया योजनेतील लाभार्थ्यांची 31व्या जागतिक विद्यापीठ क्रीडा स्पर्धेत चमकदार कामगिरी
नवी दिल्ली, 4 ऑगस्ट 2023
सध्या चालू असलेल्या जागतिक विद्यापीठ क्रीडा स्पर्धेत  भारताने 4 क्रीडा प्रकारात एकूण 23 पदके जिंकली आहेत. भारतीय खेळाडूंनी नेमबाजीत सर्वाधिक 14 पदके जिंकली आहेत ज्यात 8 सुवर्ण पदकांचा समावेश आहे. भारताने नेमबाजी खालोखाल तिरंदाजीमध्ये 7 पदके तर ज्युडो आणि ॲथलेटिक्समध्ये प्रत्येकी 1 पदक पटकावले आहे. भारताने या स्पर्धेसाठी एकूण 256 खेळाडू पाठवले होते.
या 23 पदकांपैकी 14 पदके खेलो इंडिया क्रीडापटूंनी मिळवली आहेत, तर नेमबाजीतील सर्व पदके  टार्गेट ऑलिम्पिक पोडियम योजनेतील  क्रीडापटूंनी पटकावली आहेत. भारताची सर्वाधिक व्यक्तिगत पदक संख्या  टॉप्स नेमबाज ऐश्वर्य प्रताप सिंह तोमर या क्रीडापटूची आहे.
खेलो इंडिया क्रीडापटू आणि तिरंदाज अमन सैनी याने 3 पदके जिंकून भारतीय चमूच्या यशात मोठे योगदान दिले आहे. टीम इंडियाच्या एकत्रित कामगिरीमुळे स्पर्धेचे पहिले 5 दिवस भारत पदकतालिकेत अव्वल 5 स्थानांमध्ये होता.
यापूर्वी 2015 च्या विद्यापीठ क्रीडा स्पर्धेमध्ये क्रीडापटूंच्या एकत्रित प्रयत्नांमुळे 5 पदकांसह भारताने सर्वोत्तम कामगिरी सुनिश्चित केली होती.
1959 मध्ये जागतिक विद्यापीठ क्रीडा स्पर्धा सुरू झाल्यापासून, 2019 च्या क्रीडा स्पर्धापर्यंत  भारताने एकूण 18 पदके जिंकली. मात्र , सध्या सुरू असलेल्या जागतिक विद्यापीठ क्रीडा स्पर्धेच्या 31व्या आवृत्तीत, भारताने आतापर्यंत  एकूण 23 पदकांची ऐतिहासिक कमाई केली आहे.
सध्याचे खेलो इंडियामधील एकूण 71 क्रीडापटू या क्रीडा स्पर्धेत सहभागी होत आहेत आणि तिरंदाजी, ॲथलेटिक्स, बॅडमिंटन, तलवारबाजी, ज्युडो, नेमबाजी, जलतरण, टेबल टेनिस आणि व्हॉलीबॉल यासह विविध क्रीडा प्रकारात भारताचे प्रतिनिधित्व करत आहेत. राष्ट्रकुल क्रीडा स्पर्धा 2022 मधील ज्युडोमधील रौप्यपदक विजेती तुलिका मान, टोकियो ऑलिम्पिक जलतरणपटू श्रीहरी नटराज तसेच भारतीय नेमबाज बंधुद्वय उदयवीर आणि विजयवीर सिद्धू ही काही प्रमुख नावे आहेत, जी या क्रीडा स्पर्धेत सहभागी झाली आहेत.
खेलो इंडिया योजना हा एक प्रमुख सरकार अनुदानित कार्यक्रम आहे. भारतातील क्रीडा प्रतिभा ओळखणे आणि त्यांचे संवर्धन करणे हा या कार्यक्रमाचा मुख्य उद्देश आहे. अलिकडच्या काळात ही योजना खूप यशस्वी झाली आहे. जागतिक विद्यापीठ क्रीडा स्पर्धेसाठी निवडले गेलेले खेळाडू हे देशातील काही सर्वोत्तम तरुण प्रतिभावंत आहेत.
श्रीहरी गेल्या अनेक वर्षांपासून खेलो इंडिया युवा क्रीडा स्पर्धा आणि खेलो इंडिया विद्यापीठ क्रीडा स्पर्धेत सहभागी झाला आहे. मनू भाकरनेही खेलो इंडियाच्या दोन्ही वयोगटातील स्पर्धांमध्ये भाग घेतला आहे.
जागतिक विद्यापीठ क्रीडा स्पर्धा हा खेलो इंडिया क्रीडापटूंना आपले कौशल्य दाखवण्यासाठी एक प्रमुख आंतरराष्ट्रीय क्रीडा मंच आहे. या वर्षाच्या सुरुवातीला उत्तर प्रदेशात झालेल्या खेलो इंडिया विद्यापीठ क्रीडा स्पर्धेत सहभागी होणारे काही खेळाडू देखील जागतिक विद्यापीठ क्रीडा स्पर्धेत स्पर्धक होते.
भारतीय युवा खेळाडू जगभरातील काही सर्वोत्तम युवा खेळाडूंशी स्पर्धा करत आहेत आणि या स्पर्धेत आपली छाप उमटवू पाहत आहेत.S.Kakade/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
परराष्ट्र व्यवहार मंत्रालय
पुण्यात जी-20 विद्यापीठ कनेक्ट
भारत ही जगातील सर्वात वेगाने वाढणारी अर्थव्यवस्था आहे - हर्षवर्धन शृंगला
भारत ही जगातील सर्वात वेगाने वाढणारी अर्थव्यवस्था आहे. असे भारताच्या जी 20 अध्यक्षपदाचे मुख्य समन्वयक हर्षवर्धन श्रृंगला यांनी सांगितले. देशांना एकत्र आणण्याचा पंतप्रधान नरेंद्र मोदी यांचा दृष्टीकोन जागतिक स्तरावर मोलाचा आहे आणि यामुळे भारताला एक मजबूत राष्ट्र म्हणून जागतिक संकटातून बाहेर पडून महामारीच्या काळात एक लवचिक अर्थव्यवस्था निर्माण करण्यास मदत झाली आहे, असे ते म्हणाले.
ब्रीक्स , शांघाय सहकार्य आणि संयुक्त राष्ट्र स्थायी सदस्य जी 20 मधील सदस्य आहेत, असे शृंगला यांनी सिम्बायोसिस आंतरराष्ट्रीय  लवळे येथे जी 20 विद्यापीठ कनेक्ट कार्यक्रमात बोलताना सांगितले. बहुध्रुवीय जगामधील परिवर्तन जागतिक वृद्धीसाठी साठी प्रयत्नशील असेल आणि वसुधैव कुटुंबकम’ हे ब्रीदवाक्य कायम ठेवेल. विविध सामाजिक-आर्थिक, भौगोलिक-राजकीय आणि सांस्कृतिक अनुभवाने भारत ऐतिहासिकदृष्ट्या सुसज्ज असून ही सुसज्जता युद्धे, संघर्ष आणि आर्थिक चिंता हाताळण्यासाठी देशाला सुस्थितीत ठेवते , असे त्यांनी सांगितले. जी -20 अध्यक्षपदाच्या अंतर्गत केवळ देशाच्या राजधानीतच नाही तर संपूर्ण भारतात कार्यक्रम आयोजित केले जात आहेत.
सिम्बायोसिस आंतरराष्ट्रीय विद्यापीठाचे  कुलपती प्रा.  एस बी मुजुमदार म्हणाले की, शिक्षण हे आंतरराष्ट्रीयीकरणाचे सर्वोत्तम माध्यम आहे सिम्बायोसिस मध्ये भारतीय आणि परदेशी विद्यार्थी एकत्र राहून परस्परांना सहकार्य करतात असे डॉ.मुजुमदार यांनी सांगितले. सिम्बायोसिसने सुरुवातीपासूनच ‘वसुधैव कुटंबकम’ या ब्रीदवाक्याचे पालन केले आहे जे भारताचे जी 20 अध्यक्षपदाचे बोधवाक्य आहे, असे त्यांनी सांगितले. जी 20 देशांतून येणाऱ्या विद्यार्थ्यांना आणि विद्वानांसाठी 20 शिष्यवृत्तीची घोषणा मुजुमदार यांनी केली.
सिम्बायोसिस आंतरराष्ट्रीय विद्यापीठाच्या  प्र-कुलपती डॉ. विद्या येरवडेकर यांनी स्वागत केले तर कुलगुरू डॉ. रजनी गुप्ते यांनी आभार मानले.
सामाजिक न्याय आणि सबलीकरण मंत्रालय
ट्रान्सजेन्डर्सच्या कल्याणासाठी सरकार सर्वसमावेशक योजनेवर काम करीत आहे: रतनलाल कटारिया
नवी दिल्ली, 4 फेब्रुवारी 2021
आरोग्य, शिक्षण, कल्याण, कौशल्य विकास, निवारा यासारख्या ट्रान्सजेन्डर्सच्या प्रश्नांची दखल घेण्यासाठी आणि त्यांच्या चरितार्थासाठी आर्थिक सहाय्य म्हणून सरकार एकछत्री योजना राबवण्याचा विचार करत असल्याची माहिती केंद्रीय सामाजिक न्याय आणि सबलीकरण राज्यमंत्री रतनलाल कटारिया यांनी संसदेत निवेदनाद्वारे दिली. तेलंगणातील मलकाजगिरी मतदारसंघातील खासदार अनुमुला रेवंत रेड्डी यांनी उपस्थित केलेल्या प्रश्नाला उत्तर देताना हे निवेदन देण्यात आले.
कोविड महामारीच्या काळात मंत्रालयातर्फे ट्रान्सजेन्डर्स समाजाला प्रति व्यक्ती 1500 रुपये अर्थसहाय्य देण्यात आले. समुदायाला देण्यात आलेल्या मदतीसंदर्भात श्री कटारिया यांनी माहिती दिली की मंत्रालयामार्फत एकूण 5711 ट्रान्सजेन्डर्स व्यक्तींना थेट लाभ हस्तांतरणाचा फायदा झाला.
अधिक माहितीसाठी कृपया येथे क्लिक करा.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
गृह आणि शहरी व्यवहार मंत्रालय
प्रधानमंत्री आवास योजना  अंतर्गत आत्तापर्यंत 1.1 कोटी घरे मंजूर
प्रधानमंत्री आवास योजना  अंतर्गत 1,68,606 नवीन घरे बांधायला मंजुरी
केंद्रीय मंजुरी व देखरेख समितीच्या 52 व्या बैठकीचे आयोजन
"लाभार्थ्यांना घरांची पूर्तता आणि वितरण यावर लक्ष": सचिव दुर्गा शंकर मिश्रा
प्रधानमंत्री आवास योजना  अंतर्गत केंद्रीय मंजुरी व देखरेख समिती  च्या 52 व्या बैठकीत 1,68,606 नवीन घरांच्या बांधकामांना मंजुरी देण्यात आली आहे. या बैठकीत 14 राज्ये/केंद्रशासित प्रदेशांनी भाग घेतला. ही घरे लाभार्थी केंद्रित बांधकाम, परवडणारी हौसिंग इन पार्टनरशिप आणि इन-सीटू स्लम पुनर्विकासाच्या मानकांवर तयार करण्याचा प्रस्ताव आहे. जमीन, भौगोलिक अडचणी, शहरांतर्गत स्थलांतर, मानक प्राधान्यक्रमात बदल इत्यादी विविध बाबींमुळे प्रकल्पांचे पुनरीक्षण करण्याचे प्रस्ताव राज्यांनी पाठवले आहेत. 70 लाखाहून अधिक घरांचे बांधकाम विविध टप्प्यात आहे आणि 41 लाखाहून अधिक घरे पूर्ण झाली आहेत.
या बैठकीच्या अध्यक्षस्थानी असलेले गृह आणि शहरी व्यवहार मंत्रालयाचे सचिव दुर्गा शंकर मिश्रा यांनी प्रधानमंत्री आवास योजना  प्रकल्पांच्या त्वरित अंमलबजावणीची रणनीती आखण्यासाठी राज्य/केंद्रशासित प्रदेशांना आवाहन केले. “या मोहिमेची प्रगती स्थिर आहे. सर्व मूलभूत भौतिक आणि सामाजिक पायाभूत सुविधांसह घरे पूर्ण करण्याच्या दिशेने आपल्याला जावे लागेल", असे ते म्हणाले. राज्ये/केंद्रशासित प्रदेशांनी लाभार्थ्यांना घरे पूर्ण करून देण्यावर लक्ष केंद्रित करावे. किफायतशीर भाडेतत्त्वावरील गृहनिर्माण संकुल  योजनेची अंमलबजावणी लवकरात लवकर करावी यासाठी राज्य/केंद्रशासित प्रदेशांना त्यांनी आवाहन केले.
'अगरतला , रांची , लखनऊ , इंदूर , राजकोट  आणि चेन्नई  या सहा शहरांमध्ये सुरू केलेल्या सहा दीपगृह  प्रकल्पांच्या माध्यमातून सर्व राज्ये/केंद्रशासित प्रदेश बोध घेऊ शकतात. देशभरात मोठ्या प्रमाणावरील गृहनिर्माणासाठी या तंत्रज्ञानाचा अवलंब करता येऊ शकतो.
कोविड -19 महामारीदरम्यान सीएसएमसीची ही दुसरी बैठक होती. सन 2022 पर्यंत म्हणजे जेव्हा राष्ट्र 75 वा स्वातंत्र्यदिन साजरा करीत असेल तेव्हा शहरी भारतातील सर्व पात्र लाभार्थ्यांना गृह व शहरी व्यवहार मंत्रालय पक्की घरे देण्यास वचनबद्ध आहे. ‘सर्वांसाठी घरे’ या संकल्पनेसह, प्रधानमंत्री आवास योजना  अंतर्गत देशभरातील घरांची बांधकामे पूर्ण करून त्यांचे वितरण जलद करण्याच्या दृष्टीने भर देण्यात येत आहे.
संरक्षण मंत्रालय
ला पेरोज - 2023 युद्धसराव
नवी दिल्ली, 16 मार्च 2023
भारतीय नौदलाची स्वदेशी बनावटीची गायडेड मिसाईल फ्रिगेट, आयएनएस सह्याद्री आणि नौदलाच्या ताफ्यातील टँकर , INS ज्योतीने 13 - 14 मार्च 2023 या कालावधीत आयोजित केलेल्या ला पेरोज या बहुपक्षीय युद्धसरावाच्या तिसऱ्या आवृत्तीमध्ये भाग घेतला. हा सराव हिंदी महासागर क्षेत्रात आयोजित करण्यात आला होता आणि त्याचे उद्दिष्ट आशिया-प्रशांत प्रदेशातील सहभागी नौदलांमधील सागरी क्षेत्रातील जागरुकता आणि सागरी समन्वय वाढवणे हा होता.
भारतीय नौदलाच्या जहाजांव्यतिरिक्त, या सरावात रॉयल ऑस्ट्रेलियन नौदलाचे HMAS Perth, फ्रेंच नौदलाचे FS Dixmude आणि FS La Fayette, जपानी सागरी सेल्फ डिफेन्स फोर्सचे जहाज JMSDF जहाज सुझुत्सुकी तसेच टाइप SH 60 J हेलिकॉप्टर, HMS Tamar,रॉयल नेव्ही आणि अमेरिकन नौदलाकडून यूएसएस चार्ल्सटन यांचा सहभाग होता. या दोन दिवसीय सरावाने सर्व सहभागी नौदलांना जटिल आणि प्रगत नौदल कारवायांच्या सरावाची संधी दिली. ज्यामध्ये समुद्रात इंधन पुनर्भरण, पृष्ठभागावरील युद्ध कवायती, हवाई आणि हवाई संरक्षण-विरोधी सराव, क्रॉस डेक हेलिकॉप्टर ऑपरेशन्स आणि सामरिक युद्धाभ्यास यांचा समावेश होता.
आयएनएस सह्याद्री, ही स्वदेशी बनावटीची आणि मार्गदर्शित क्षेपणास्त्रसज्ज असलेली लहान युद्धनौका आहे, ज्यामध्ये अत्याधुनिक शस्त्रे आणि सेन्सर्स बसवले आहेत. ज्यामुळी ही युद्धनौका हवेतील, पृष्ठभागावरील आणि उप-पृष्ठभागावरील धोक्यांचा आधीपासून शोध घेण्यात आणि असे हल्ले निष्प्रभ करण्यात सक्षम बनते. आयएनएस ज्योती हा नौदलाच्या ताफ्यातील टँकर असून तो ताफ्याला समुद्रात दीर्घकाळ इंधन पुरवठा करण्यासाठी उपयुक्त आहे. ही दोन्ही जहाजे विशाखापट्टणम येथील भारतीय नौदलाच्या पूर्व ताफ्याचा एक भाग आहेत आणि पूर्व नौदल कमांडच्या फ्लॅग ऑफिसर कमांडिंग-इन-चीफच्या आदेशानुसार कार्य करतात.S.Patil/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
आरोग्य आणि कुटुंब कल्याण मंत्रालय
देशात आतापर्यंत 19 कोटीपेक्षा जास्त लसींच्या मात्रा देण्यात आल्या
गेल्या 24 तासात भारताने सर्वोच्च 20.61 लाख चाचण्या करत केला आणखी एक विक्रम
दैनंदिन पॉझीटीव्हिटी दरात 12.59% पर्यंत घट
सलग आठव्या दिवशी दैनंदिन रुग्णांपेक्षा बरे होणाऱ्यांची संख्या जास्त
सलग पाचव्या दिवशी दैनंदिन रुग्णांची संख्या 3 लाखापेक्षा कमी
देशव्यापी लसीकरण अभियानाअंतर्गत भारताने लसींच्या 19 कोटीपेक्षा जास्त  मात्रा देत लसीकरण अभियानामध्ये आज नवा टप्पा गाठला आहे.
आज सकाळी 7 वाजेपर्यंत प्राप्त अहवालानुसार एकूण 27,53,883 सत्रांद्वारे 19,18,79,503 मात्रा देण्यात आल्या आहेत.
यामध्ये 97,24,339 आरोग्य कर्मचारी , 66,80,968 आरोग्य कर्मचारी , 1,47,91,600 फ्रंट लाईन कर्मचारी , 82,85,253 फ्रंट लाईन कर्मचारी , 18-44 वयोगटामधले 86,04,498 लाभार्थी  45 ते 60 वयोगटातल्या 5,98,35,256 , आणि 95,80,860 लाभार्थी  60 वर्षावरील 5,62,45,627 लाभार्थी , 1,81,31,102  यांचा समावेश आहे.
|
|
HCWs
|
|
1st Dose
|
|
97,24,339
|
|
2nd Dose
|
|
66,80,968
|
|
FLWs
|
|
1st Dose
|
|
1,47,91,600
|
|
2nd Dose
|
|
82,85,253
|
|
Age Group 18-44 years
|
|
1st Dose
|
|
86,04,498
|
|
Age Group 45 to 60 years
|
|
1st Dose
|
|
5,98,35,256
|
|
2nd Dose
|
|
95,80,860
|
|
Over 60 years
|
|
1st Dose
|
|
5,62,45,627
|
|
2nd Dose
|
|
1,81,31,102
|
|
|
|
Total
|
|
19,18,79,503
देशात आतापर्यंत देण्यात आलेल्या एकूण मात्रांपैकी 66.32% मात्रा दहा राज्यात देण्यात आल्या आहेत.
गेल्या 24 तासात 20.61 लाखापेक्षा जास्त चाचण्या करत भारताने एका दिवसात सर्वाधिक चाचण्या करण्याचा नवा विक्रम केला आहे.
दैनंदिन पॉझीटीव्हिटी दरात 12.59% पर्यंत घट झाली आहे.
भारतात सलग आठव्या दिवशी दैनंदिन रुग्णांपेक्षा बरे होणाऱ्यांची संख्या जास्त आहे. गेल्या 24 तासात 3,57,295 रुग्ण कोरोनातून बरे झाले.
बरे झालेल्यांची एकूण संख्या आज 2,27,12,735 झाली. रुग्ण बरे होण्याचा राष्ट्रीय दर वाढून 87.25% झाला आहे.
नुकत्याच बरे झालेल्यांपैकी 74.55% हे दहा राज्यातले आहेत.
आणखी एका सकारात्मक घडामोडीत सलग पाचव्या दिवशी दैनंदिन रुग्णांची संख्या 3 लाखापेक्षा कमी नोंदवली गेली.
गेल्या 24 तासात 2,59,551 नव्या रुग्णांची नोंद झाली.
नव्या रुग्णांपैकी 76.66% रुग्ण, दहा राज्यांमध्ये आहेत.
तामिळनाडूत सर्वात जास्त म्हणजे 35,579 नव्या दैनंदिन रुग्णांची नोंद झाली. त्यानंतर केरळमध्ये 30,491 नव्या रुग्णांची नोंद झाली.
भारतातली एकूण उपचाराधीन रुग्ण संख्या आज 30,27,925 पर्यंत घटली आहे.
गेल्या 24 तासात उपचाराधीन रुग्ण संख्येत 1,01,953 ची घट झाली आहे.
देशातल्या उपचाराधीन रुग्णांपैकी 69.47% रुग्ण 8 राज्यात आहेत.
जलशक्ती मंत्रालय
जल व्हिजन@2047 वर विचारमंथन करण्यासाठी राज्यांतील मंत्र्यांच्या पहिल्या वार्षिक अखिल भारतीय जल परिषदेचे उद्यापासून आयोजन
नवी दिल्ली, 4 जानेवारी 2023
2047 पर्यंत भारताला एक विकसित राष्ट्र बनवण्याच्या पंतप्रधान नरेंद्र मोदी यांच्या संकल्पनेला अनुसरून सरकार कृती आराखडा आणि व्हिजन डॉक्युमेंट ऑफ इंडिया@2047 तयार करण्यावर विचार करत आहे. इंडिया @2047 योजनेचा भाग म्हणून जल सुरक्षेची आव्हाने हाताळताना पंतप्रधानांनी राजकीय इच्छाशक्ती, सार्वजनिक वित्तपुरवठा, भागीदारी, लोकसहभाग आणि शाश्वततेसाठी अनुनय या 5 मंत्रांची घोषणा केली आहे. पुढील महत्त्वाच्या वर्षांमध्ये भारत ज्या उंचीवर पोहोचण्याचा प्रयत्न करत आहे ती उंची गाठण्यासाठी जल क्षेत्र लक्षणीय भूमिका बजावेल. कृती आराखडा पुढे नेण्यासाठी, जलशक्ती मंत्रालय 5 आणि 6 जानेवारी 2023 रोजी मध्य प्रदेशातील भोपाळ येथे "वॉटर व्हिजन@2047" या संकल्पनेसह राज्यातील मंत्र्यांची पहिली अखिल भारतीय वार्षिक जलपरिषद आयोजित करत आहे.
इंडिया@2047 आणि 5 मंत्रांच्या व्हिजनसाठी राज्यांच्या विविध जल भागधारकांकडून माहिती गोळा करणे हे या दोन दिवसीय परिषदेचे प्राथमिक उद्दिष्ट आहे. पाणी हा राज्यांचा विषय असल्यामुळे राज्यांसोबत प्रतिबद्धता आणि भागीदारी सुधारणे तसेच जलशक्ती मंत्रालयाच्या योजना आणि उपक्रमांची देवाणघेवाण करणे हा या परिषदेचा हेतू आहे.
केंद्रीय जलशक्ती मंत्री गजेंद्र सिंह शेखावत, जलशक्ती आणि अन्न प्रक्रिया उद्योग राज्यमंत्री प्रल्हाद सिंग पटेल, मध्य प्रदेशचे मुख्यमंत्री शिवराज सिंह चौहान हे या कार्यक्रमाला उपस्थित राहणार आहेत. महाराष्ट्राचे उपमुख्यमंत्री देवेंद्र फडणवीस हे या परिषदेत जल प्रशासन या विषयावरील एका महत्त्वपूर्ण सत्राच्या अध्यक्षस्थानी असतील. जलसंपदा, सार्वजनिक आरोग्य अभियांत्रिकी विभाग  आणि सर्व राज्ये/केंद्रशासित प्रदेशातील पाटबंधारे राज्यमंत्र्यांना व़ॉटर व्हिजन@2047 ची रूपरेषा तयार करण्यासाठी आणि देशाच्या पाण्याच्या समस्या सोडवण्यासाठी नियोजनासाठी आमंत्रित करण्यात आले आहे.
कृषी उत्पादन आयुक्तांसह सर्व राज्ये/केंद्रशासित प्रदेशातील जलसंपदा, सार्वजनिक आरोग्य अभियांत्रिकी विभाग आणि सिंचन विभागाचे वरिष्ठ सचिव देखील या परिषदेला उपस्थित राहणार आहेत. जल क्षेत्रासंदर्भात तरुण नवोदित/स्टार्टअप कंपन्यांनी मांडलेल्या नवकल्पनांचे एक प्रदर्शनही या परिषदेत भरवले जाणार आहे.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 197